Ice Cage Fighting

**Ice Cage Fighting** on suomalainen kamppailu-urheiluorganisaatio. Organisaation lajivalikoimaan kuuluvat vapaaottelu, nyrkkeily, thainyrkkeily ja potkunyrkkeily. Ensimmäinen Ice Cage -tapahtuma järjestettiin joulukuussa 2023. Ottelutapahtumat järjestää Max Hynnisen Ice Cage Fighting Oy -niminen yritys. 

Ice Cagea on pidetty sosiaalisen median ohella syynä kamppailulajien ja vapaaottelun nosteelle 2020-luvun puolivälissä. Tapahtumaa on pidetty myös esimerkkinä amerikkalaistyylisestä vapaaottelutapahtumasta. Ice Cage 4 täytti 8&nbsp;000 katsojaa vetävän Helsingin jäähallin. Neljännen Ice Cagen näkyvin ottelu oli sosiaalisen median vaikuttaja Joni Takalan sekä entisen rikollisen ja vapaaottelijan Mika Ilménin välinen kamppailu. Ice Cage 5:n pääottelu oli Theo Kolehmaisen ja entisen UFC-ottelija Makwan Amirkhanin kohtaaminen. 

## Tapahtumat

### Ice Cage 1
Ensimmäinen Ice Cage -tapahtuma järjestettiin 16. joulukuuta 2023 Keravalla Ahjo Training Centerissä. 

### Ice Cage 2
Ice Cage 2 järjestettiin 11. toukokuuta 2024 Tikkurilan Areenassa. Tapahtuma keräsi yhteensä 2&nbsp;500 katsojaa, mikä oli enemmän kuin missään vastaavassa tapahtumassa kahdeksaan vuoteen.

### Ice Cage 3
Ice Cage 3 järjestettiin 28. joulukuuta 2024 Vantaan Energia -areenassa.

### Ice Cage 4
Ice Cage 4 järjestettiin 3. toukokuuta 2025 Helsingin jäähallissa. Tapahtuma keräsi yhteensä noin 8&nbsp;000 katsojaa paikanpäälle.

### Ice Cage 5
Ice Cage 5 järjestettiin 6. syyskuuta 2025 Turun Gatorade Centerissä. 

### Ice Cage 6

Ice Cage 6 järjestettiin 26. joulukuuta 2025 Espoo Metro Areenalla.

### Ice Cage 7

Ice Cage 7 järjestetään 16. toukokuuta 2026 Tampereen Nokia Areenalla. 

### Ice Cage 8

Ice Cage 8 järjestetään syyskuussa 2026. 

## Hallitsevat mestarit
### Vapaaottelu

## Talous
Tapahtumaa järjestävä Ice Cage Fighting Oy perustettiin kesäkuussa 2024. Puolen vuoden ajalta yrityksen liikevaihto oli 215 000 euroa ja teki 48 000 euron tuloksen. Palkkoja ja palkkioita yritys maksoi tilikaudella 2024 noin 29&nbsp;000 euroa.

## Kritiikki
Ice Cage on kerännyt kritiikkiä muun muassa siitä, että tapahtuma on antanut näkyvyyttä Joni Takalalle tämän aiempien naisvihamielisten kommenttiensa takia. Someilmiö-Takalan ympärille show’ta pyrittiin rakentamaan myös Turussa. Instagramissa Eva Wahlström kertoi, että Ice Cage tarjosi hänelle ottelua Takalaa vastaan, mutta hän kieltäytyi ottelusta. 

Suomen Vapaaotteluliiton puheenjohtaja Aleksi Kainulainen on kritisoinut Ice Cagea pitäen tapahtuman ympärillä vellovia keskusteluita haitallisena vapaaottelun maineelle. Kainulaisen mielestä kamppailutapahtumia pitäisi markkinoida somekohujen sijaan urheilullisesti tasokkailla otteluilla. Kainulainen on pitänyt tapahtuman viihteellisyyttä huolestuttavana kehityssuuntana. Samoin Suomen Muaythai-liiton puheenjohtaja on korostanut, että kamppailutapahtumissa katseiden tulisi olla urheilussa ja urheilijoissa. Muaythai-liitto ei ole kuitenkaan kokenut että thainyrkkeily kärsisi mainehaitasta tai että Ice Cagen kaltaiset tapahtumat olisivat haitallisia lajin maineelle.

Tapahtuma on kerännyt myös huomiota ottelijoiden pressitilaisuudessa käyttämän alatyylisen kielen vuoksi. Promoottori Max Hynnisen mukaan homofobiset kommentit eivät kuvasta Ice Cagen arvoja.

## Lähteet